У Вікіпедыі ёсць артыкулы пра іншых асоб з прозвішчам Сцяпанаў.

**Мікіта Сцяпанаў** (нар. 6 красавіка 1996, Смалявічы) — беларускі футбаліст, абаронца казахстанскага клуба «Атырау».

Старэйшы брат Мікіты, Раман, таксама з’яўляецца футбалістам.

Клубная кар’ера
---------------

Выхаванец прыватнай футбольнай школы Віктара Дарміна ў Смалявічах, пачынаў дарослую кар’еру ў 2013 годзе ў складзе «Смалявічаў-СТІ» ў Першай лізе. На наступны сезон ужо замацаваўся ў асноўнай камандзе смалявічцаў.

У пачатку 2017 года выконваў функцыі капітана каманды, але ў першай палове сезона 2017 стаў радзей з’яўляцца ў стартавым складзе, і ў ліпені быў аддадзены ў арэнду ў «Прамень». Дапамог сталічнаму клубу выйсці ў Вышэйшую лігу і па заканчэнні сезона ў снежні 2017 года перайшоў у «Прамень» на трывалай аснове. У сезоне 2018 быў трывалым іграком стартавага складу, з паўабаронцы перакваліфікаваўся ў абаронцу.

У пачатку 2019 года ў сувязі з пераездам «Промня» ў Магілёў і аб’яднаннем з мясцовым «Дняпром» стаў іграком аб’яднанай каманды, якая атрымала назву «Дняпро». У складзе заставаўся асноўным абаронцам, часам выконваў функцыі капітана каманды, але не здолеў выратаваць яе ад вылету з Вышэйшай лігі.

У студзені 2020 годзе знаходзіўся на праглядзе ў беластоцкай «Ягелоніі», аднак польскі клуб вырашыў не падпісваць пагадненне з абаронцам, і неўзабаве той папоўніў склад жодзінскага «Тарпеда-БелАЗ». Пачынаў сезон 2020 у стартавым складзе жодзінцаў, аднак пазней страціў месца ў аснове, са жніўня не гуляў за асноўныю каманду, выступаў за дубль.

У студзені 2021 года па заканчэнні кантракта пакінуў «Тарпеда-БелАЗ». Неўзабаве стаў трэніравацца з гродзенскім «Нёманам» і падпісаў пагадненне з клубам. Пачынаў сезон 2021 у стартавым складзе гродзенцаў, але хутка трапіў на лаўку запасных. У ліпені 2021 года па пагадненні бакоў пакінуў гродзенскую каманду і неўзабаве далучыўся да «Іслачы», дзе замацаваўся ў аснове. У студзені 2022 года падоўжыў пагадненне з «Іслаччу» У снежні 2022 года разарваў кантракт з клубам.

Са студзеня 2023 года трэніраваўся з казахстанскім «Атырау» і ў лютым 2023 года афіцыйна стаў іграком клуба.

Міжнародная кар’ера
-------------------

25 сакавіка 2017 года дэбютаваў у моладзевай зборнай Беларусі, выйшаўшы на замену ў канцы таварыскага матча супраць Літвы (2:1).

26 лютага 2020 года дэбютаваў за нацыянальную зборную Беларусі ў таварыскім матчы супраць Балгарыі (1:0), адгуляўшы ўсе 90 хвілін.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2020
* Беларусь Пераможца Першай лігі чэмпіянату Беларусі: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | Д2 | Смалявічы-СТІ | Беларусь | 6 | 0 |
| 2014 | Д2 | Смалявічы-СТІ | Беларусь | 22 | 0 |
| 2015 | Д2 | Смалявічы-СТІ | Беларусь | 27 | 1 |
| 2016 | Д2 | Смалявічы-СТІ | Беларусь | 21 | 2 |
| 2017 (1) | Д2 | Смалявічы-СТІ | Беларусь | 12 | 0 |
| 2017 (2) | Д2 | Прамень | Беларусь | 13 | 0 |
| 2018 | Д1 | Прамень | Беларусь | 27 | 0 |
| 2019 | Д1 | Дняпро | Беларусь | 27 | 1 |
| 2020 | Д1 | Тарпеда-БелАЗ | Беларусь | 10 | 0 |
| 2021 (1) | Д1 | Нёман | Беларусь | 2 | 0 |
| 2021 (2) | Д1 | Іслач | Беларусь | 13 | 1 |
| 2022 | Д1 | Іслач | Беларусь | 29 | 2 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Nikita Stepanov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Ануфриев расторг контракт со «Смолевичи СТИ», Степанов арендован «Лучом» до конца сезона
4. ↑  Каплунов и Степанов подписали контракты с "Лучом"
5. ↑  Сямук и Степанов стали игроками "Торпедо-БелАЗ"
6. ↑  Защитник Степанов покинул "Торпедо-БелАЗ"
7. ↑  Никита Степанов подписал контракт с "Неманом"
8. ↑  Степанов покинул "Неман"
9. ↑  Никита Степанов стал игроком "Ислочи"
10. ↑  Степанов подписал новый контракт с "Ислочью"
11. ↑  Степанов покинул "Ислочь" и может уехать в Казахстан к Виталию Жуковскому (руск.). *football.by* (15 снежня 2022). Праверана 16 снежня 2022.
12. ↑  Футбол. Никита Степанов стал игроком "Атырау" (руск.)(недаступная спасылка). *pressball.by* (18 лютага 2023). Архівавана з першакрыніцы 18 лютага 2023. Праверана 18 лютага 2023.
13. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Vesti.kz · Прэсбол · УЕФА |